Izabela Brant

Izabela BRANT, Isabella Brant (aŭ Brandt; 1591 – 15a de Julio 1626) estis la unua edzino de la flandra baroka pentristo Petro Paŭlo Rubens, kiu pentris kelkajn ŝiajn portretojn.

Ŝi estis la plej aĝa filino de Jan Brant, grava urba oficisto en Antverpeno, kaj Clara de Moy, filino de Hendrik de Moy. Ŝia onklino Maria de Moy estis edziniĝinta al Philip Rubens, frato de ŝia estonta edzo. Isabella Brant edziniĝis al Petro Paŭlo Rubens la 3-an de oktobro 1609 en la Abatejo Sankta Mikaelo, Antverpeno. Ili havis tri gefilojn: Clara, Nicolaas, Sinjoro de Rameyen kaj Albert. Ŝi estis 34-jaraĝa kiam ŝi mortis pro la pesto.

Pluraj pentraĵoj kaj unu grava desegnaĵo de Isabella Brant fare de Rubens pluvivas. Ankaŭ la studia helpanto de Rubens, nome Antoon van Dyck, pentris ŝian portreton.

Galerio

Kategorio:Flandroj
Kategorio:Petro Paŭlo Rubens